Էռնեստո Ռամիրես Ալոնսո

Էռնեստո Ռամիրես Ալոնսո (), մեքսիկացի դերասան, օպերատոր, պրոդյուսեր և ռեժիսոր։ Մեծ ներդրում է ունեցել մեքսիկական կինեմատոգրաֆիայի զարգացման գործում։ Ֆիլմերում և հեռուստասերիալներում կատարել է 121 աշխատանք, որոնցից 76-ը որպես պրոդյուսեր, 54-ը՝ դերասան, 15-ը՝ ռեժիսոր և 6-ը որպես օպերատոր։

Կենսագրություն 
Ալոնսոն ծնվել է 1917 թվականի փետրվարի 28-ին՝ Ագուասկալենտեսում։ Մանկուց երազել է դերասան դառնալ, այդ պատճառով էլ միջնակարգ դպրոցն ավարտելուց հետո ընդունվել է թատերական-գեղարվեստական ֆակուլտետ։ 1937 թվականին մեքսիկական կինեմատոգրաֆիայում կատարել է իր առաջնելույթը, և այդ ժամանակվանից ի վեր մասնակցել է տարբեր ժանրային ուղղություններով ֆիլմերի և հեռուստասերիալների 122 աշխատանքների։ Հաջողությունն անսպասելիորեն ժպտացել է նրան. հյուրախաղերով Ագուասկալենտես են եկել թատերական դերասանուհիներ Իզաբել և Անիտա Բլանչ քույրերը և նրան տարել են Մեխիկո, որտեղ 1941 թվականին չորս տարվա ընդմիջումից հետո կրկին մուտք է գործել կինեմատոգրաֆիայի աշխարհ և զարգացրել այն մինչև մահ։  

1950-ական թվականների վերջին նա անցել է կարճաժամկետ դասընթացներ, որոնք Մեքսիկայի վարչական կառավարման ինստիտուտը կազմակերպել է ֆիլմերի և հեռուստասերիալների պրոդյուսերների ֆակուլտետում (նույն ինստիտուտում, որտեղ սովորել է Վալենտին Պիմշտեյնը, սակայն Պիմշտեյնը շատ ավելի երկար է սովորել այնտեղ), և ստացել է վկայական, որից հետո ամբողջովին նվիրվել է իր մասնագիտությանը՝ որպես պրոդյուսեր բեմադրելով 76 հեռուստասերիալ, որից հետո ինչ-որ մեկը նրան անվանել է «Սինյոր տելենովելլա»։

1960-ական թվականներին նա պայմանագիր է կնքել լատինաամերիկացի գրող Քարիդադ Բրավո Ադամսի հետ, որից հետո նրա վեպերից շատերը էկրանավորվել են ոչ միայն Մեքսիկայում, այլև Լատինական Ամերիկայի որոշ երկրներում։ Դրանից հետո նա պայմանագրեր է ստորագրել Ֆերնանդա Վիլելի, Կարմեն Դանիելսի, Մարիա Սարատինիի և այլ լատինամերիկացի գրողների հետ, որոնց վեպերը նույնպես էկրանավորվել են։ 

Նա իր գործունեության ընթացքում օգնել է բազմաթիվ դերասանների և դերասանուհիների։ Երիտասարդ տարիներից մտերիմ է եղել նշանավոր դերասանուհի Մարիա Ֆելիքսի հետ։ Այդ բարեկամությունը տևել է մինչև Մարիայի մահը (2002 թվական)։ Նա մտերիմ է եղել նաև դերասանուհի Միրոսլավա Ստերնի հետ։ Էրնեստոն այսպես կոչված «Պատմական տելենովելլայի» միակ պրոդյուսերն է եղել, որի սյուժեներն ու փաստարկները համակողմանիորեն լուսաբանել են Մեքսիկայի պատմության տարբեր իրադարձությունները։

Մահացել է 2007 թվականի օգոստոսի 7-ին` Մեխիկոյում։

Մահ 
Էրնեստո Ալոնսոն մահացել է 90 տարեկան հասակում՝ Մեխիկոյի իր առանձնատանը։

Ֆիլմագրություն

Որպես դերասան

Հեռուստասերիալների ընտրանի 
 2000-2001 - «Ինձ ավելի ամուր գրկիր»՝ Պադրե Բոսկո
 2002 - «Սիրո և ատելության միջև»՝ Պադրե Աբադ

Ֆիլմեր 
 1955 - «Հանցագործության փորձ»՝ Արչիբալդո դե լա Կրուս

Որպես պրոդյուսեր

Հեռուստասերիալների ընտրանի 
 1971 - «Իտալուհին պատրաստվում է ամուսնանալ»՝ ռեժիսոր, բեմադրող
 1975 - «Պալոմա»
 1980 - «Ապրում եմ կարմիր աշխարհում»
 1981 - 
 «Ինձ հավերժ սիրիր»
 «Ծնվելու իրավունք»
 1983 - «Անեծք»՝ պրոդյուսեր և դերասան (Էնրիկե դե Մարտինո)
 1985 - «Ոչ ոք բացի քեզնից»
 1986 - «Մի շղթայով կապվածները»
 1988 - «Նոր առավոտ»
 1990 - «Ես գնում եմ այս կնոջը»
 1994 - «Արծվի թռիչքը»
 1996 - «Վառված ջահը»
 1997 - «Բաժանվածները»
 2004 - «Իմ մեղքը քո հանդեպ տածած սիրո մեջ է»
 2005 - «Խոչընդոտը՝ սիրո ճանապարհին»

Մրցանակներ

TVyNovelas (մեքսիկական մրցանակ) (23-ից 12-ը)

Որպես պրոդյուսեր

Որպես դերասան

Հատուկ մրցանակներ 
 2005 - Premio especial a la excelencia 
 1986 - Trayectoria como pionero artístico 
 1983 - Premio especial por trayectoria artística

INTE (ոչ մի մրցանակ)

El Heraldo (1-ից 1-ը)

Ariel (2-ից 1-ը)

Ծանոթագրություններ

Արտաքին հղումներ
 Մանրամասն ինֆորմացիա
 Ֆիլմագրությունը КиноПоиск կայքում

Մեքսիկացի դերասաններ
Մեքսիկացի կինոդերասաններ
Մեքսիկացի ռեժիսորներ
Ռեժիսորներ այբբենական կարգով
Անձինք այբբենական կարգով
Դերասաններ այբբենական կարգով